


	Europski parlament
2024-2029
	[image: EP logo RGB_Mute]



<Commission>{LIBE}Odbor za građanske slobode, pravosuđe i unutarnje poslove</Commission>

<RefProc>2022/0084</RefProc><RefTypeProc>(COD)</RefTypeProc>
<Date>{02/09/2025}2.9.2025</Date>
<RefProcLect>***I</RefProcLect>
<TitreType>NACRT IZVJEŠĆA</TitreType>
<Titre>o Prijedlogu uredbe Europskog parlamenta i Vijeća o sigurnosti podataka u institucijama, tijelima, uredima i agencijama Unije</Titre>
<DocRef>(COM(2022)0119 – C9‑0121/2022 – 2022/0084(COD))</DocRef>
<Commission>{LIBE}Odbor za građanske slobode, pravosuđe i unutarnje poslove</Commission>
Izvjestiteljica: <Depute>Lena Düpont</Depute>


PR_COD_1amCom


	Oznake postupaka

		*	Postupak savjetovanja
	***	Postupak suglasnosti
	***I	Redovni zakonodavni postupak (prvo čitanje)
	***II	Redovni zakonodavni postupak (drugo čitanje)
	***III	Redovni zakonodavni postupak (treće čitanje)

(Navedeni se postupak temelji na pravnoj osnovi predloženoj u nacrtu akta.)







	Izmjene nacrta akta

	Amandmani Parlamenta u obliku dvaju stupaca

Brisanja su označena podebljanim kurzivom u lijevom stupcu. Izmjene su označene podebljanim kurzivom u obama stupcima. Novi tekst označen je podebljanim kurzivom u desnom stupcu.

U prvom i drugom retku zaglavlja svakog amandmana naznačen je predmetni odlomak iz nacrta akta koji se razmatra. Ako se amandman odnosi na postojeći akt koji se želi izmijeniti nacrtom akta, zaglavlje sadrži i treći redak u kojem se navodi postojeći akt te četvrti redak u kojem se navodi odredba akta na koju se izmjena odnosi. 

Amandmani Parlamenta u obliku pročišćenog teksta

Novi dijelovi teksta označuju se podebljanim kurzivom. Brisani dijelovi teksta označuju se oznakom ▌ ili su precrtani. Izmjene se naznačuju tako da se novi tekst označi podebljanim kurzivom, a da se zamijenjeni tekst izbriše ili precrta. 
Iznimno, izmjene strogo tehničke prirode koje unesu nadležne službe prilikom izrade konačnog teksta ne označuju se.

NACRT ZAKONODAVNE REZOLUCIJE EUROPSKOG PARLAMENTA
o Prijedlogu uredbe Europskog parlamenta i Vijeća o sigurnosti podataka u institucijama, tijelima, uredima i agencijama Unije
(COM(2022)0119 – C9‑0121/2022 – 2022/0084(COD))
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2022)0119),
–	uzimajući u obzir članak 294. stavak 2. i članak 298. Ugovora o funkcioniranju Europske unije i članak 106.a Ugovora o osnivanju Europske zajednice za atomsku energiju na temelju kojeg je Komisija podnijela prijedlog Parlamentu (C9‑0121/2022),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir članak 60. Poslovnika,
–	uzimajući u obzir mišljenje Odbora za industriju, istraživanje i energetiku,
–	uzimajući u obzir pisma Odbora za vanjske poslove, Odbora za međunarodnu trgovinu i Odbora za ustavna pitanja,
–	uzimajući u obzir izvješće Odbora za građanske slobode, pravosuđe i unutarnje poslove (A10‑0000/2025),
1.	usvaja sljedeće stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.


<RepeatBlock-Amend><Amend>Amandman		<NumAm>1</NumAm>
<DocAmend>Prijedlog uredbe</DocAmend>
<Article>Uvodna izjava 1.</Article>
	

	Tekst koji je predložila Komisija
	Izmjena

	(1)	Institucije i tijela Unije trenutačno imaju vlastita pravila o sigurnosti podataka na temelju svojeg poslovnika ili osnivačkog akta ili uopće nemaju takva pravila. U tom kontekstu svaka institucija i tijelo Unije ulaže znatan trud u usvajanje različitih pristupa, zbog čega razmjena podataka nije uvijek pouzdana. Nepostojanje zajedničkog pristupa otežava primjenu zajedničkih alata na temelju dogovorenog skupa pravila ovisno o sigurnosnim potrebama podataka koje treba zaštititi.
	(1)	Institucije i tijela Unije trenutačno imaju vlastita pravila o sigurnosti podataka na temelju svojeg poslovnika ili osnivačkog akta ili uopće nemaju takva pravila. U tom kontekstu svaka institucija i tijelo Unije ulaže znatan trud u usvajanje različitih pristupa, zbog čega razmjena podataka nije uvijek pouzdana. Nepostojanje zajedničkog pristupa otežava primjenu zajedničkih alata na temelju dogovorenog skupa pravila ovisno o sigurnosnim potrebama podataka koje treba zaštititi te interoperabilnost tih alata.


Or. <Original>{EN}en</Original>
</Amend>
<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Uvodna izjava 1.a (nova)</Article>
	

	Tekst koji je predložila Komisija
	Izmjena

	
	(1.a)	Institucije i tijela Unije imaju obvezu provoditi članak 15. stavak 3. Ugovora o funkcioniranju Europske unije (UFEU) u skladu s demokratskim načelima, posebno načelima utvrđenim u članku 10. stavku 3. Ugovora o Europskoj uniji (UEU) i članku 42. Povelje Europske unije o temeljnim pravima („Povelja”). Stoga se stvaranje i klasifikacija klasificiranih podataka Europske unije (EUCI) treba odvijati u skladu s načelima minimiziranja upotrebe stupnjeva tajnosti i ograničavanja trajanja njihove primjene.


Or. <Original>{EN}en</Original>
</Amend>
<Amend>Amandman		<NumAm>3</NumAm>
<DocAmend>Prijedlog uredbe</DocAmend>
<Article>Uvodna izjava 3.a (nova)</Article>
	

	Tekst koji je predložila Komisija
	Izmjena

	
	(3.a)	U kontekstu sigurnosti podataka institucije i tijela Unije trebali bi povećati organizacijsku interoperabilnost i zajednički djelovati kako bi se osigurala zaštita mreža i informacijskih sustava, podataka i opreme te imovine koja se upotrebljava za prikupljanje, pohranu, obradu i prijenos podataka.


Or. <Original>{EN}en</Original>
</Amend>
<Amend>Amandman		<NumAm>4</NumAm>
<DocAmend>Prijedlog uredbe</DocAmend>
<Article>Uvodna izjava 4.</Article>
	

	Tekst koji je predložila Komisija
	Izmjena

	(4)	Zbog nedavne pandemije znatno su se promijenile radne navike, a alati za komunikaciju na daljinu postali su pravilo. Stoga su mnogi postupci, koji su se još uvijek barem djelomično temeljili na dokumentima u papirnatom obliku, brzo prilagođeni kako bi se omogućila elektronička obrada i razmjena podataka. Takva kretanja zahtijevaju promjene u postupanju s podacima i njihovoj zaštiti. Ovom se Uredbom uzimaju u obzir nove radne navike.
	(4)	Posljednjih godina mnogi postupci, koji su se još uvijek barem djelomično temeljili na dokumentima u papirnatom obliku, brzo su prilagođeni kako bi se omogućila elektronička obrada i razmjena podataka. Takva kretanja zahtijevaju promjene u postupanju s podacima i njihovoj zaštiti. Ovom se Uredbom uzimaju u obzir nove radne navike.


Or. <Original>{EN}en</Original>
</Amend>
<Amend>Amandman		<NumAm>5</NumAm>
<DocAmend>Prijedlog uredbe</DocAmend>
<Article>Uvodna izjava 5.a (nova)</Article>
	

	Tekst koji je predložila Komisija
	Izmjena

	
	(5.a)	Transparentno i pravodobno dijeljenje klasificiranih podataka EU-a od ključne je važnosti za pravilno funkcioniranje institucija i tijela Unije. Pri provedbi ove Uredbe institucije i tijela Unije trebali bi nastojati povećati transparentnost, svesti na najmanju moguću mjeru i vremenski ograničiti upotrebu povjerljivih dokumenata, osigurati zaštitne mjere protiv primjene klasifikacije kojom bi se institucijama i tijelima Unije onemogućilo da ispune svoju misiju te bi trebali osigurati odgovarajuću zaštitu zviždača i visoku razinu zaštite podataka u skladu s pravom Unije i najboljom praksom.


Or. <Original>{EN}en</Original>
</Amend>
<Amend>Amandman		<NumAm>6</NumAm>
<DocAmend>Prijedlog uredbe</DocAmend>
<Article>Uvodna izjava 6.</Article>
	

	Tekst koji je predložila Komisija
	Izmjena

	(6)	Ova Uredba ne dovodi u pitanje Uredbu (Euratom) br. 3/195817, Uredbu br. 31 (EEZ), 11 (EZAE) o Pravilniku o osoblju za dužnosnike Europske Unije i Uvjetima zaposlenja ostalih službenika Europske ekonomske zajednice i Europske zajednice za atomsku energiju18, Uredbu (EZ) 1049/2001 Europskog parlamenta i Vijeća19, Uredbu (EU) 2018/1725 Europskog parlamenta i Vijeća20, Uredbu Vijeća (EEZ, Euratom) br. 354/8321, Uredbu (EU, Euratom) 2018/1046 Europskog parlamenta i Vijeća22, Uredbu (EU) 2021/697 Europskog parlamenta i Vijeća23, Uredbu (EU) [...] Europskog parlamenta i Vijeća24 o mjerama za visoku zajedničku razinu kibersigurnosti u institucijama, tijelima, uredima i agencijama Unije.
	(6)	Ova Uredba ne dovodi u pitanje Uredbu (Euratom) br. 3/195817, Uredbu br. 31 (EEZ), 11 (EZAE) o Pravilniku o osoblju za dužnosnike Europske Unije i Uvjetima zaposlenja ostalih službenika Europske ekonomske zajednice i Europske zajednice za atomsku energiju18, Uredbu (EZ) 1049/2001 Europskog parlamenta i Vijeća19, Uredbu (EU) 2018/1725 Europskog parlamenta i Vijeća20, uključujući pravila o međunarodnim prijenosima osobnih podataka, Uredbu Vijeća (EEZ, Euratom) br. 354/8321, Uredbu (EU, Euratom) 2018/1046 Europskog parlamenta i Vijeća22, Uredbu (EU) 2021/697 Europskog parlamenta i Vijeća23, Uredbu (EU) [...] Europskog parlamenta i Vijeća24 o mjerama za visoku zajedničku razinu kibersigurnosti u institucijama, tijelima, uredima i agencijama Unije.

	__________________
	__________________

	17 Uredba (Euratom) br. 3/1958 o provedbi članka 24. Ugovora o osnivanju Europske zajednice za atomsku energiju (SL 17, 6.10.1958., str. 406.).
	17 Uredba (Euratom) br. 3/1958 o provedbi članka 24. Ugovora o osnivanju Europske zajednice za atomsku energiju (SL 17, 6.10.1958., str. 406.).

	18 SL 45, 14.6.1962., str. 1385.
	18 SL 45, 14.6.1962., str. 1385.

	19 Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).
	19 Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).

	20 Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).
	20 Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

	21 Uredba Vijeća (EEZ, Euratom) br. 354/83 od 1. veljače 1983. o otvaranju za javnost povijesnih arhiva Europske ekonomske zajednice i Europske zajednice za atomsku energiju (SL L 43, 15.2.1983., str. 1.).
	21 Uredba Vijeća (EEZ, Euratom) br. 354/83 od 1. veljače 1983. o otvaranju za javnost povijesnih arhiva Europske ekonomske zajednice i Europske zajednice za atomsku energiju (SL L 43, 15.2.1983., str. 1.).

	22 Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).
	22 Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

	23 Uredba (EU) 2021/697 Europskog parlamenta i Vijeća od 29. travnja 2021. o uspostavi Europskog fonda za obranu i stavljanju izvan snage Uredbe (EU) 2018/1092 (SL L 170, 12.5.2021., str. 149.).
	23 Uredba (EU) 2021/697 Europskog parlamenta i Vijeća od 29. travnja 2021. o uspostavi Europskog fonda za obranu i stavljanju izvan snage Uredbe (EU) 2018/1092 (SL L 170, 12.5.2021., str. 149.).

	24 Uredba […] Europskog parlamenta i Vijeća o mjerama za visoku zajedničku razinu kibersigurnosti u institucijama, tijelima, uredima i agencijama Unije (treba je donijeti).
	24 Uredba […] Europskog parlamenta i Vijeća o mjerama za visoku zajedničku razinu kibersigurnosti u institucijama, tijelima, uredima i agencijama Unije (treba je donijeti).


Or. <Original>{EN}en</Original>
</Amend>
<Amend>Amandman		<NumAm>7</NumAm>
<DocAmend>Prijedlog uredbe</DocAmend>
<Article>Uvodna izjava 8.</Article>
	

	Tekst koji je predložila Komisija
	Izmjena

	(8)	Radi službene formalne strukture za suradnju među institucijama i tijelima Unije u području sigurnosti podataka potrebno je osnovati međuinstitucijsku koordinacijsku skupinu („koordinacijska skupina”) u kojoj su zastupljena sigurnosna tijela svih institucija i tijela Unije. Iako neće imati ovlasti za donošenje odluka, koordinacijska skupina trebala bi poboljšati usklađenost politika u području sigurnosti podataka te pridonijeti usklađivanju postupaka i alata povezanih sa sigurnošću podataka u institucijama i tijelima Unije.
	(8)	Radi službene formalne zajedničke strukture za suradnju među institucijama i tijelima Unije u području sigurnosti podataka potrebno je osnovati međuinstitucijsku koordinacijsku skupinu („koordinacijska skupina”) u kojoj su zastupljena sigurnosna tijela svih institucija i tijela Unije. Iako neće imati ovlasti za donošenje odluka, koordinacijska skupina trebala bi poboljšati usklađenost politika u području sigurnosti podataka te pridonijeti usklađivanju postupaka i alata povezanih sa sigurnošću podataka u institucijama i tijelima Unije.


Or. <Original>{EN}en</Original>
</Amend>
<Amend>Amandman		<NumAm>8</NumAm>
<DocAmend>Prijedlog uredbe</DocAmend>
<Article>Uvodna izjava 14.</Article>
	

	Tekst koji je predložila Komisija
	Izmjena

	(14)	U svrhu prilagođavanja novim navikama rada na daljinu, mreže koje se upotrebljavaju pri povezivanju s uslugama daljinskog pristupa institucije ili tijela Unije trebalo bi zaštiti odgovarajućim sigurnosnim mjerama.
	(14)	U svrhu prilagođavanja novim navikama rada na daljinu, mrežne informacijske sustave, digitalnu infrastrukturu i terminalne uređaje koji se upotrebljavaju pri povezivanju s uslugama daljinskog pristupa institucije ili tijela Unije trebalo bi zaštiti odgovarajućim sigurnosnim mjerama.


Or. <Original>{EN}en</Original>
</Amend>
<Amend>Amandman		<NumAm>9</NumAm>
<DocAmend>Prijedlog uredbe</DocAmend>
<Article>Uvodna izjava 18.</Article>
	

	Tekst koji je predložila Komisija
	Izmjena

	(18)	Zaštita klasificiranih podataka EU-a osigurava se i tehničkim i organizacijskim mjerama koje se primjenjuju na prostorije, zgrade, sobe, urede ili objekte institucija i tijela Unije u kojima se raspravlja o klasificiranim podacima EU-a, u kojima se postupa s tim podacima ili u kojima se ti podaci pohranjuju. Ovom Uredbom predviđa se provedba postupka upravljanja sigurnošću podataka u području fizičke sigurnosti, kojim bi se institucijama i tijelima Unije omogućilo da odaberu odgovarajuće sigurnosne mjere za svoje lokacije.
	(18)	Zaštita klasificiranih podataka EU-a osigurava se i tehničkim i organizacijskim mjerama koje se primjenjuju na prostorije, zgrade, sobe, urede ili objekte institucija i tijela Unije u kojima se raspravlja o klasificiranim podacima EU-a, u kojima se postupa s tim podacima ili u kojima se ti podaci pohranjuju. Ovom Uredbom predviđa se provedba postupka upravljanja sigurnošću podataka u području fizičke sigurnosti, kojim bi se institucijama i tijelima Unije omogućilo da odaberu odgovarajuće sigurnosne mjere za svoje lokacije. Trebalo bi provesti temeljitu evaluaciju sigurnosne infrastrukture, uključujući usluge. U okviru evaluacije trebalo bi uzeti u obzir cijeli lanac opskrbe i operativno okruženje.


Or. <Original>{EN}en</Original>
</Amend>
<Amend>Amandman		<NumAm>10</NumAm>
<DocAmend>Prijedlog uredbe</DocAmend>
<Article>Uvodna izjava 21.</Article>
	

	Tekst koji je predložila Komisija
	Izmjena

	(21)	Institucije i tijela Unije tradicionalno su zasebno razvijali komunikacijske i informacijske sustave te nisu pridavali dovoljno pozornosti njihovoj interoperabilnosti s drugim institucijama i tijelima Unije. Stoga je potrebno donijeti minimalne sigurnosne zahtjeve povezane s komunikacijskim i informacijskim sustavima (CIS-ovi) u kojima se postupa i s klasificiranim podacima EU-a i s neklasificiranim podacima te u kojima se ti podaci pohranjuju kako bi se zajamčila neometana razmjena podataka s relevantnim dionicima.
	(21)	Institucije i tijela Unije tradicionalno su zasebno razvijali komunikacijske i informacijske sustave te nisu pridavali dovoljno pozornosti njihovoj interoperabilnosti s drugim institucijama i tijelima Unije. Stoga je potrebno donijeti minimalne sigurnosne zahtjeve povezane s komunikacijskim i informacijskim sustavima (CIS-ovi) u kojima se postupa i s klasificiranim podacima EU-a i s neklasificiranim podacima te u kojima se ti podaci pohranjuju i prenose kako bi se zajamčila neometana razmjena podataka s relevantnim dionicima.


Or. <Original>{EN}en</Original>
</Amend>
<Amend>Amandman		<NumAm>11</NumAm>
<DocAmend>Prijedlog uredbe</DocAmend>
<Article>Uvodna izjava 21.a (nova)</Article>
	

	Tekst koji je predložila Komisija
	Izmjena

	
	(21.a)	Podaci koje posjeduju institucije i tijela Unije također se razmjenjuju unutar okruženja informacijske i komunikacijske tehnologije (IKT), u okviru lokalnih ili virtualnih sredstava, IKT proizvoda, IKT usluga i IKT procesa, kao i mreža i informacijskih sustava bez obzira na to jesu li u vlasništvu institucija ili tijela Unije i upravljaju li njima institucije ili tijela Unije ili su smješteni na poslužitelju i njima upravlja treća strana, uključujući mobilne uređaje, korporativne mreže i poslovne mreže koje nisu povezane s internetom te sve uređaje povezane s IKT okruženjem.


Or. <Original>{EN}en</Original>
</Amend>
<Amend>Amandman		<NumAm>12</NumAm>
<DocAmend>Prijedlog uredbe</DocAmend>
<Article>Uvodna izjava 24.</Article>
	

	Tekst koji je predložila Komisija
	Izmjena

	(24)	Bliska suradnja među institucijama i tijelima Unije te brojne sinergije nastale među njima podrazumijevaju razmjenu velike količine podataka. Radi sigurnosti klasificiranih podataka vjerodostojnost institucije ili tijela Unije trebalo bi procijeniti prije nego što počne postupati s klasificiranim podacima EU-a određenog stupnja tajnosti i pohranjivati te podatke.
	(24)	Bliska suradnja među institucijama i tijelima Unije te brojne sinergije nastale među njima podrazumijevaju razmjenu velike količine podataka. Radi sigurnosti klasificiranih podataka vjerodostojnost i mogućnosti institucije ili tijela Unije trebalo bi procijeniti prije nego što počne postupati s klasificiranim podacima EU-a određenog stupnja tajnosti i pohranjivati te podatke.


Or. <Original>{EN}en</Original>
</Amend>
<Amend>Amandman		<NumAm>13</NumAm>
<DocAmend>Prijedlog uredbe</DocAmend>
<Article>Članak 1. – stavak 1.</Article>
	

	Tekst koji je predložila Komisija
	Izmjena

	1.	Ovom Uredbom utvrđuju se pravila o sigurnosti podataka za sve institucije i tijela Unije.
	1.	Ovom Uredbom utvrđuju se zajednička minimalna pravila o sigurnosti podataka za sve institucije i tijela Unije.


Or. <Original>{EN}en</Original>
</Amend>
<Amend>Amandman		<NumAm>14</NumAm>
<DocAmend>Prijedlog uredbe</DocAmend>
<Article>Članak 4. – stavak 1.</Article>
	

	Tekst koji je predložila Komisija
	Izmjena

	1.	Svaka institucija i tijelo Unije odgovorni su za provedbu odredaba ove Uredbe u okviru svoje organizacije, uzimajući u obzir vlastite postupke upravljanja rizikom u području sigurnosti podataka.
	1.	Svaka institucija i tijelo Unije odgovorni su za provedbu odredaba ove Uredbe u okviru svoje organizacije, uzimajući u obzir vlastite postupke upravljanja rizikom u području sigurnosti podataka. Pri razvoju i provedbi svojeg okvira za sigurnost dokumenata institucije i tijela Unije štite integritet demokratskih procesa Unije. Donose, među ostalim, posebne odredbe za postupke javne nabave kako bi se suzbio rizik od stranog uplitanja u njihovo odvijanje. Takve odredbe odnose se barem na nabavu i održavanje sigurnosne infrastrukture, provjeru organizacija trećih strana i postupke sigurnosne provjere osoblja.


Or. <Original>{EN}en</Original>
</Amend>
<Amend>Amandman		<NumAm>15</NumAm>
<DocAmend>Prijedlog uredbe</DocAmend>
<Article>Članak 4. – stavak 6. – podstavak 2.</Article>
	

	Tekst koji je predložila Komisija
	Izmjena

	Institucije i tijela Unije koji postupaju s klasificiranim podacima EU-a i koji ih pohranjuju organiziraju obvezno osposobljavanje najmanje jedanput svakih pet godina za sve osobe ovlaštene za pristup klasificiranim podacima EU-a. Predmetne institucije i tijela Unije organiziraju posebno osposobljavanje za posebne funkcije kojima su povjerene zadaće povezane sa sigurnošću podataka.
	Institucije i tijela Unije koji postupaju s klasificiranim podacima EU-a i koji ih pohranjuju organiziraju obvezno osposobljavanje najmanje jedanput svakih pet godina za sve osobe ovlaštene za pristup klasificiranim podacima EU-a. Predmetne institucije i tijela Unije organiziraju posebno osposobljavanje za posebne funkcije kojima su povjerene zadaće povezane sa sigurnošću podataka. Institucije i tijela Unije najkasnije... [šest mjeseci nakon datuma stupanja na snagu ove Uredbe] osmišljavaju i provode učinkovite i odgovarajuće tečajeve osposobljavanja razmjerne rizicima utvrđenima u skladu s člankom 5. za sve pojedince ovlaštene za pristup klasificiranim podacima EU-a.


Or. <Original>{EN}en</Original>
</Amend>
<Amend>Amandman		<NumAm>16</NumAm>
<DocAmend>Prijedlog uredbe</DocAmend>
<Article>Članak 5. – stavak 2. – točka ea (nova)</Article>
	

	Tekst koji je predložila Komisija
	Izmjena

	
	(ea)	osiguravanje integriteta, dostupnosti i otpornosti sustava i usluga obrade.


Or. <Original>{EN}en</Original>
</Amend>
<Amend>Amandman		<NumAm>17</NumAm>
<DocAmend>Prijedlog uredbe</DocAmend>
<Article>Članak 5. – stavak 3. – točka aa (nova)</Article>
	

	Tekst koji je predložila Komisija
	Izmjena

	
	(aa)	rizici za prava i slobode fizičkih osoba;


Or. <Original>{EN}en</Original>
</Amend>
<Amend>Amandman		<NumAm>18</NumAm>
<DocAmend>Prijedlog uredbe</DocAmend>
<Article>Članak 5. – stavak 3. – točka f </Article>
	

	Tekst koji je predložila Komisija
	Izmjena

	(f)	kontinuitet poslovanja i oporavak od katastrofe;
	(f)	kontinuitet poslovanja, oporavak od katastrofe i upravljanje krizama;


Or. <Original>{EN}en</Original>
</Amend>
<Amend>Amandman		<NumAm>19</NumAm>
<DocAmend>Prijedlog uredbe</DocAmend>
<Article>Članak 6. – stavak 2. – uvodni dio</Article>
	

	Tekst koji je predložila Komisija
	Izmjena

	2.	Koordinacijska skupina djeluje uz suglasnost i u zajedničkom interesu svih institucija i tijela Unije te u tom kontekstu:
	2.	Koordinacijska skupina djeluje većinom glasova najmanje dvije trećine svojih članova i u zajedničkom interesu svih institucija i tijela Unije te u tom kontekstu:


Or. <Original>{EN}en</Original>
</Amend>
<Amend>Amandman		<NumAm>20</NumAm>
<DocAmend>Prijedlog uredbe</DocAmend>
<Article>Članak 6. – stavak 2. – točka ea (nova)</Article>
	

	Tekst koji je predložila Komisija
	Izmjena

	
	(ea)	prati usklađenost institucija i tijela Unije s ovom Uredbom, kao i sa smjernicama utvrđenima u skladu s točkom (c) donošenjem godišnjeg izvješća o evaluaciji;


Or. <Original>{EN}en</Original>
</Amend>
<Amend>Amandman		<NumAm>21</NumAm>
<DocAmend>Prijedlog uredbe</DocAmend>
<Article>Članak 7. – stavak 1. – točka ea (nova)</Article>
	

	Tekst koji je predložila Komisija
	Izmjena

	
	(ea)	podskupinu za administrativne dogovore s trećim zemljama i međunarodnim organizacijama.


Or. <Original>{EN}en</Original>
</Amend>
<Amend>Amandman		<NumAm>22</NumAm>
<DocAmend>Prijedlog uredbe</DocAmend>
<Article>Članak 10. – stavak 1. – točka ca (nova)</Article>
	

	Tekst koji je predložila Komisija
	Izmjena

	
	(ca)	jačanje suradnje i koordinacije s CERT-EU-om.


Or. <Original>{EN}en</Original>
</Amend>
<Amend>Amandman		<NumAm>23</NumAm>
<DocAmend>Prijedlog uredbe</DocAmend>
<Article>Članak 11. – stavak 4. – točka da (nova)</Article>
	

	Tekst koji je predložila Komisija
	Izmjena

	
	(da)	šifriranje s kraja na kraj, posebno pri razmjeni osjetljivih neklasificiranih podataka;


Or. <Original>{EN}en</Original>
</Amend>
<Amend>Amandman		<NumAm>24</NumAm>
<DocAmend>Prijedlog uredbe</DocAmend>
<Article>Članak 18. – stavak 2.</Article>
	

	Tekst koji je predložila Komisija
	Izmjena

	2.	Koordinacijska skupina donosi smjernice o stvaranju i klasifikaciji klasificiranih podataka EU-a.
	2.	Koordinacijska skupina donosi smjernice o stvaranju i klasifikaciji klasificiranih podataka EU-a. Takvim se smjernicama uzimaju u obzir načelo minimiziranja uporabe klasificiranih podataka, kao i rizik od prerestriktivnog klasificiranja određenih dokumenata. Te smjernice sadržavaju pravila o procjeni i opravdanju klasificiranja podataka i materijala a cilj im je povećanje transparentnosti i izbjegavanje neopravdanih učinaka ovisnosti.


Or. <Original>{EN}en</Original>
</Amend>
<Amend>Amandman		<NumAm>25</NumAm>
<DocAmend>Prijedlog uredbe</DocAmend>
<Article>Članak 20. – stavak 3.a (novi)</Article>
	

	Tekst koji je predložila Komisija
	Izmjena

	
	3.a	Ovim člankom ne dovodi se u pitanje Uredba (EZ) br. 1049/2001.


Or. <Original>{EN}en</Original>
</Amend>
<Amend>Amandman		<NumAm>26</NumAm>
<DocAmend>Prijedlog uredbe</DocAmend>
<Article>Članak 22. – stavak 3. – točka a</Article>
	

	Tekst koji je predložila Komisija
	Izmjena

	(a)	obavješćuje autora podataka;
	(a)	obavješćuje autora podataka bez nepotrebnog odgađanja, a u svakom slučaju najkasnije tjedan dana nakon što je sigurnosno tijelo obaviješteno o povredi; 


Or. <Original>{EN}en</Original>
</Amend>
<Amend>Amandman		<NumAm>27</NumAm>
<DocAmend>Prijedlog uredbe</DocAmend>
<Article>Članak 22. – stavak 3. – točka e</Article>
	

	Tekst koji je predložila Komisija
	Izmjena

	(e)	obavješćuje nadležna tijela o stvarnim ili potencijalnim ugrozama te o poduzetim mjerama.
	(e)	obavješćuje nadležna tijela o stvarnim ili potencijalnim ugrozama te o poduzetim mjerama bez nepotrebnog odgađanja, a u svakom slučaju najkasnije tjedan dana nakon što je sigurnosno tijelo obaviješteno o povredi.


Or. <Original>{EN}en</Original>
</Amend>
<Amend>Amandman		<NumAm>28</NumAm>
<DocAmend>Prijedlog uredbe</DocAmend>
<Article>Članak 23. – stavak 3.</Article>
	

	Tekst koji je predložila Komisija
	Izmjena

	3.	Institucije i tijela Unije mogu prihvatiti sigurnosne provjere trećih zemalja i međunarodnih organizacija s kojima je Unija sklopila sporazum o sigurnosti podataka.
	3.	Institucije i tijela Unije mogu prihvatiti sigurnosne provjere trećih zemalja i međunarodnih organizacija s kojima je Unija sklopila sporazum o sigurnosti podataka. U svakom slučaju osiguravaju poštovanje načela iz stavaka 1. i 2.


Or. <Original>{EN}en</Original>
</Amend>
<Amend>Amandman		<NumAm>29</NumAm>
<DocAmend>Prijedlog uredbe</DocAmend>
<Article>Članak 32. – stavak 1. – uvodni dio</Article>
	

	Tekst koji je predložila Komisija
	Izmjena

	1.	Institucija ili tijelo Unije pod čijom je nadležnošću nastao klasificirani dokument EU-a ima autorski nadzor nad tim dokumentom. Autor određuje stupanj tajnosti dokumenta i odgovoran je za njegovo prvo prosljeđivanje. Ne dovodeći u pitanje Uredbu 1049/2001, mora se pribaviti prethodna pisana suglasnost autora prije nego što se podaci mogu:
	1.	Institucija ili tijelo Unije pod čijom je nadležnošću nastao klasificirani dokument EU-a ima autorski nadzor nad tim dokumentom. Autor određuje stupanj tajnosti dokumenta i odgovoran je za njegovo prvo prosljeđivanje. Autor se može savjetovati s predviđenim primateljima o stupnju tajnosti klasificiranog dokumenta EU-a, posebno u slučaju sumnje u povjerljivu prirodu neke informacije i njezin odgovarajući stupanj tajnosti, te kako bi se spriječilo prerestriktivno klasificiranje takvog dokumenta. Za potrebe prvog prosljeđivanja klasificiranog dokumenta EU-a, autor uzima u obzir prava i obveze primatelja podataka koji proizlaze iz Ugovorâ. Ne dovodeći u pitanje Uredbu 1049/2001, mora se pribaviti prethodna pisana suglasnost autora prije nego što se podaci mogu:


Or. <Original>{EN}en</Original>
</Amend>
<Amend>Amandman		<NumAm>30</NumAm>
<DocAmend>Prijedlog uredbe</DocAmend>
<Article>Članak 41. – stavak 1. – točka fa (nova)</Article>
	

	Tekst koji je predložila Komisija
	Izmjena

	
	(fa)	vlasnik sustava ili operativno tijelo za informacijsku sigurnost osigurava da je uspostavljen postupak utvrđivanja ranjivosti i izvješćivanja o njima, uključujući, prema potrebi, unutarnje i vanjske nagrade za izvješćivanje o ranjivostima, koji se prema potrebi dopunjava redovitim revizijama i testovima prodora;


Or. <Original>{EN}en</Original>
</Amend>
<Amend>Amandman		<NumAm>31</NumAm>
<DocAmend>Prijedlog uredbe</DocAmend>
<Article>Članak 52. – stavak 2.</Article>
	

	Tekst koji je predložila Komisija
	Izmjena

	2.	Podskupina za dijeljenje klasificiranih podataka EU-a i razmjenu klasificiranih podataka sastoji se od predstavnika Komisije, Vijeća i Europske službe za vanjsko djelovanje (ESVD), odluke donosi konsenzusom.
	2.	Podskupina za dijeljenje klasificiranih podataka EU-a i razmjenu klasificiranih podataka sastoji se od predstavnika Europskog parlamenta, Komisije, Vijeća i Europske službe za vanjsko djelovanje (ESVD) te odluke donosi konsenzusom. Ta podskupina osigurava sinergiju između nužnosti zaštite klasificiranih podataka EU-a i Uredbe (EZ) br. 1049/2001 i osigurava da klasificiranje samo po sebi ne sprečava otkrivanje.


Or. <Original>{EN}en</Original>
</Amend>
<Amend>Amandman		<NumAm>32</NumAm>
<DocAmend>Prijedlog uredbe</DocAmend>
<Article>Članak 54. – stavak 1. – točka -a (nova)</Article>
	

	Tekst koji je predložila Komisija
	Izmjena

	
	

	
	(-a)	postoji pravna obveza na temelju prava Unije ili međuinstitucijskog sporazuma sklopljenog između institucija Unije; 


Or. <Original>{EN}en</Original>
</Amend>
<Amend>Amandman		<NumAm>33</NumAm>
<DocAmend>Prijedlog uredbe</DocAmend>
<Article>Članak 54. – stavak 1. – točka a</Article>
	

	Tekst koji je predložila Komisija
	Izmjena

	(a)	dokazana je potreba za razmjenom;
	(a)	dokazana je potreba za razmjenom u skladu s načelom nužnosti pristupa podacima;


Or. <Original>{EN}en</Original>
</Amend></RepeatBlock-Amend>

